S-1167/2020

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 11. febrúar 2020, á hendur:

„E-kk-þgf E-kk-þgf, […] fyrir eftirtalin umferðar, fíkniefna, lyfja og vopnalagabrot, með því að hafa:

1. Laugardaginn 20. október 2018 ekið bifreiðinni […] óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 105 ng/ml, kókaín 120 ng/ml, MDMA 475 ng/ml, alprazólam 40 ng/ml, díazepam 220 ng/ml og nordíazepam 400 ng/ml) suður Víkurveg í Reykjavík, við N1, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

2. Laugardaginn 2. febrúar 2019 ekið bifreiðinni […] óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 45 ng/ml, kókaín 375 ng/ml, MDMA 205 ng/ml, klónazepam 41 ng/ml og nítrazepam 47 ng/ml) um Grænásbraut í Reykjanesbæ, þar sem lögregla stöðvaði aksturinn og að hafa haft í vörslum sínum í sölu og dreifingarskyni 0,56 g af hassi, 3,62 g af kókaíni, 12 stykki af alprazolam Krka, 30 stykki af concerta, 4 stykki af MDMA, 17 stykki af flunitrazepam mylan, 6 stykki af ketogan, 7 stykki af lexotan, 5 stykki af LSD, 21 stykki af mogadon, 39 stykki af quetiapin mylan, 60 stykki af ritalin uno, 38 stykki af rivotril, 30 stykki af stilnoct og 4 stykki af viagra, án þess að hafa markaðs og lyfsöluleyfi Lyfjastofnunar, en lögreglumenn fundu fíkniefnin og lyfin við leit í bifreiðinni […] og einnig fyrir að hafa haft í vörslum sínum tvo kasthnífa sem lögreglumenn fundu við leit í bifreiðinni […] og stunguvopn, sem lögreglumenn fundu við öryggisleit á ákærða.

[...]

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019, 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018, 1. mgr. 7. gr. og 1. mgr. 20. gr., sbr. 2. mgr. 49. gr. lyfjalaga nr. 93/1994, með áorðnum breytingum og b. og d. lið 2. mgr. 30. gr., sbr. 1. mgr. 36. gr. vopnalaga nr. 16/1998.

3. Þriðjudaginn 5. mars 2019 ekið bifreiðinni […] óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist kókaín 80 ng/ml, MDMA 75 ng/ml, alprazólam 4,5 ng/ml, díazepam 31 ng/ml, klónazepam 49 ng/ml og nordíazepam 85 ng/ml) vestur Sæbraut í Reykjavík, við Holtaveg, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

4. Mánudaginn 22. apríl 2019 ekið bifreiðinni […] óhæfur til að stjórna henni örugglega vegna áhrifa ávana og fíkniefna (í blóði mældist kókaín 165 ng/ml, MDMA 35 ng/ml og tetrahýdrókannabínól 0,6 ng/ml) um Hafnargötu í Reykjanesbæ, […], þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

5. Sunnudaginn 5. maí 2019 ekið bifreiðinni […] óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist kókaín 70 ng/ml, metýlfenídat 20 ng/ml, alprazólam 15 ng/ml, díazepam 230 ng/ml, klónazepam 25 ng/ml, klórdíazepoxíð 550 ng/ml, nordíazepam 310 ng/ml) um Skyggnisbraut í Reykjavík, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 0,56 g af hassi, 3,62 g af kókaíni, 12 stykkjum af alprazolam Krka, 30 stykkjum af concerta, 4 stykkjum af MDMA, 17 stykkjum af flunitrazepam mylan, 6 stykkjum af ketogan, 7 stykkjum af lexotan, 5 stykkjum af LSD, 21 stykki af mogadon, 39 stykkjum af quetiapin mylan, 60 stykkjum af ritalin uno, 38 stykkjum af rivotril, 30 stykkjum af stilnoct og 4 stykkjum af viagra, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018 og 4. mgr. 49. gr. lyfjalaga nr. 93/1994, með áorðnum breytingum. Ennfremur er krafist upptöku á tveimur kasthnífum og stunguvopni, sem lögregla lagði hald á, með vísan til 1. mgr. 37. gr. vopnalaga nr. 16/1998.“

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið því dæmt samkvæmt heimild í alið 1. mgr. 161. gr. laga nr. 88/2008 um meðferð sakamála, enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur […] 1984. Samkvæmt framlögðu sakavottorði, dagsettu 6. febrúar 2020, hefur ákærða ekki áður verið gerð refsing.

Með hliðsjón af sakarefni málsins þykir refsing ákærða hæfilega ákveðin fangelsi í 4 mánuði, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 3 ár og 4 mánuði frá birtingu dóms þessa að telja.

Með vísan til lagaákvæða í ákæru sæti ákærði upptöku á

0,56 grömmum af hassi, 3,62 grömmum af kókaíni, 12 stykkjum af alprazolam Krka, 30 stykkjum af concerta, 4 stykkjum af MDMA, 17 stykkjum af flunitrazepam mylan, 6 stykkjum af ketogan, 7 stykkjum af lexotan, 5 stykkjum af LSD, 21 stykki af mogadon, 39 stykkjum af quetiapin mylan, 60 stykkjum af ritalin uno, 38 stykkjum af rivotril, 30 stykkjum af stilnoct. 4 stykkjum af viagra, 2 kasthnífum og stunguvopni , sem lögregla lagði hald á við rannsókn málsins.

Ákærði greiði 1.166.761 krónur í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.